http://www.loc.gov/mods/v3 http://www.loc.gov/standards/mods/v3/mods-3-2.xsd
Κινητά συστήματα δορυφορικών επικοινωνιών και υπηρεσίες
Τμήμα Μηχανικών Πληροφοριακών και Επικοινωνιακών Συστημάτων.
Π.Μ.Σ. Τεχνολογίες και Διοίκηση Πληροφοριακών και Επικοινωνιακών Συστημάτων.
Τεχνολογίες Δικτύων Επικοινωνιών και Υπολογιστών.
Στόχος Διπλωματικής Εργασίας. Η εργασία αυτή αποσκοπεί στη μελέτη των κινητών δορυφορικών δικτύων (MSS) και στη δημιουργία προγράμματος παρακολούθησης τέτοιων συστημάτων μέσω του προγράμματος STK. Συνοπτική Περιγραφή Διπλωματικής Εργασίας - Στη διπλωματική εργασία κύριος σκοπός είναι να μελετηθούν τα κινητά δορυφορικά δίκτυα νέας γενιάς και οι υπηρεσίες που αυτά μπορούν να υποστηρίξουν, σε συνδυασμό με τη λειτουργία των ασύρματων δικτύων νέας γενιάς. Άτυπα η εργασία αποτελείται από δύο μέρη. Στο πρώτο μέρος περιλαμβάνονται τα τρία πρώτα κεφάλαια, στα οποία μελετάται ένα τυπικό δορυφορικό σύστημα και τι υπηρεσίες μπορεί να προσφέρει, αναλύεται η γεωμετρία της ελλειπτικής τροχιάς, τα είδη των τροχιών και η ανάλυση της δορυφορικής ζεύξης. Τελικά το πρώτο μέρος της εργασίας καταλήγει να μελετάει πώς υπολογίζεται το link budget ενός δορυφορικού συστήματος. Το δεύτερο μέρος αναφέρεται αποκλειστικά σε κινητά δορυφορικά δίκτυα: Στο 4ο κεφάλαιο εξετάζονται αναλυτικά τα κινητά δορυφορικά συστήματα και αναλύονται παράγοντες που αφορούν αποκλειστικά αυτά, όπως διαμόρφωση OQPSK και φαινόμενο Doppler. Επίσης αναλύονται και συγκρίνονται υπαρκτά κινητά δορυφορικά συστήματα που είτε είναι σε κανονική λειτουργία είτε ακόμα σε σχεδιασμό. Στο κεφάλαιο 5ο η εργασία ειδικεύεται ακόμα περισσότερο, και μελετάει συγκεκριμένα πια, τα κινητά δορυφορικά δίκτυα Inmarsat και Iridium, και με βάση τα αριθμητικά στοιχεία που έχουν συγκεντρωθεί από manual των συστημάτων υπολογίζεται μαθηματικά το link budget τους. Στο 6ο και τελευταίο κεφάλαιο, χρησιμοποιείται το λογισμικό Satellite Toolkit(STK) για να προσομοιωθούν τα δυο συστήματα που μελετήθηκαν προηγουμένως και να επιβεβαιωθούν οι υπολογισμοί. Επίσης με τη βοήθεια του STK θα προκύψει τελικά η πραγματική μαθηματική παραμετρικοποίηση της ζεύξης.
του Δημητρίου Δασαργύρη ; επιβλέπων καθηγητής Σκιάνης Χαράλαμπος.
Μέλη της εξεταστικής επιτροπής: Σκιάνης Χαράλαμπος, Βουγιούκας Δημοσθένης, Αναγνωστόπουλος Ιωάννης.
Διάθεση πλήρους κειμένου ; Ενδοπανεπιστημιακή δημοσίευση.
Διατριβή (μεταπτυχιακή) – Πανεπιστήμιο Αιγαίου, Σάμος, 2010.
Artificial satellites in telecommunication